CELEX: C2004/094/31
Language: el
Date: 2004-04-17 00:00:00
Title: Διάταξη του Δικαστηρίου (τρίτο τμήμα) της 11ης Δεκεμβρίου 2003 στην υπόθεση C-408/02 (αίτηση του Cour de cassation για την έκδοση προδικαστικής αποφάσεως): Ποινική δίκη κατά José António da Silva Carvalho

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/15
            
         
      ΔΙΆΤΑΞΗ ΤΟΥ ΔΙΚΑΣΤΗΡΊΟΥ
   
   (τρίτο τμήμα)
   της 11ης Δεκεμβρίου 2003
   στην υπόθεση C-408/02 (αίτηση του Cour de cassation για την έκδοση προδικαστικής αποφάσεως): Ποινική δίκη κατά José António da Silva Carvalho (1)
   
   (Άρθρο 104, παράγραφος 3, του Κανονισμού Διαδικασίας - Οδηγία 91/439/ΕΟΚ - Αμοιβαία αναγνώριση αδειών οδήγησης - Προϋπόθεση διαμονής κατοικ - Απόκτηση άδειας οδήγησης σε κράτος μέλος άλλο από εκείνο στο οποίο κατοικεί ο κάτοχος της άδειας)
   (2004/C 94/31)
   Γλώσσα διαδικασίας: η γαλλική
   Στην υπόθεση C-408/02, με αντικείμενο αίτηση του Cour de cassation (Λουξεμβούργο), δυνάμει του άρθρου 234 ΕΚ, στην ποινική δίκη που εκκρεμεί ενώπιόν του κατά του José António da Silva Carvalho, για έκδοση προδικαστικής αποφάσεως ως προς την ερμηνεία του άρθρου 1, παράγραφοι 2 και 3, της οδηγίας 91/439/ΕΟΚ του Συμβουλίου, της 29ης Ιουλίου 1991, για την άδεια οδήγησης (ΕΕ L 237, σ. 1), όπως έχει τροποποιηθεί από την οδηγία 97/26/ΕΚ του Συμβουλίου, της 2ας Ιουνίου 1997 (ΕΕ L 150, σ. 41), το Δικαστήριο (τρίτο τμήμα), συγκείμενο από τους A. Rosas (εισηγητή), πρόεδρο τμήματος, R. Schintgen και N. Colneric, δικαστές, γενικός εισαγγελέας: P. Léger, γραμματέας: R. Grass, εξέδωσε στις 11 Δεκεμβρίου 2003 διάταξη με το ακόλουθο διατακτικό:
   Οι συνδυασμένες διατάξεις των άρθρων 1, παράγραφος 2, 7, παράγραφος 1, υπό β', και 9 της οδηγίας 91/439/ΕΟΚ του Συμβουλίου, της 29ης Ιουλίου 1991, για την άδεια οδήγησης, όπως έχει τροποποιηθεί από την οδηγία 97/26/ΕΚ του Συμβουλίου, της 2ας Ιουνίου 1997, πρέπει να ερμηνευθούν υπό την έννοια ότι απαγορεύουν σ' ένα κράτος μέλος να μην αναγνωρίζει άδεια οδήγησης, εκδοθείσα από άλλο κράτος μέλος, για τον λόγο ότι, κατά τις πληροφορίες που διαθέτει το πρώτο κράτος μέλος ο κάτοχος της εν λόγω άδειας είχε, κατά την ημερομηνία εκδόσεώς της, τη συνήθη διαμονή του στο έδαφος αυτού του κράτους μέλους και όχι στο έδαφος του κράτους μέλους εκδόσεως.
   
      (1)  ΕΕ C 7 της 11.1.2003